CELEX: 62007TN0192
Language: et
Date: 2007-06-04 00:00:00
Title: Kohtuasi T-192/07: 4. juunil 2007 esitatud hagi — Comité de défense de la viticulture charentaise versus komisjon

21.7.2007   
            
            
               ET
            
            
               Euroopa Liidu Teataja
            
            
               C 170/36
            
         4. juunil 2007 esitatud hagi — Comité de défense de la viticulture charentaise versus komisjon
   (Kohtuasi T-192/07)
   (2007/C 170/69)
   Kohtumenetluse keel: prantsuse
   Pooled
   
      Hageja: Comité de défense de la viticulture charentaise (Sainte-Sévère, Prantsusmaa) (esindaja: advokaat C.-E. Gudin)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada hageja esindajale adresseeritud komisjoni 3. aprilli 2007. aasta otsus nr SG-Greffe (2007) D/202076 ja tunnistada seetõttu käesolevas hagis vaidlustatud akt kehtetuks;
            
         
               —
            
            
               tunnistada täies ulatuses kehtetuks komisjoni otsus, millega jäeti rahuldamata hageja kaebus.
            
         Väited ja peamised argumendid
   Komisjon otsustas 3. aprilli 2007. aasta otsusega jätta rahuldamata hageja kaebuse, mis puudutas Institut National des Appellations d'Origine (INAO) (Riiklik päritolunimetuste instituut) poolt EÜ artikli 81 väidetavat rikkumist Prantsusmaal ja veinipiirituse müügiga tegelevate suurettevõtjate poolt EÜ artiklite 81 ja 82 väidetavat rikkumist (asi COMP/38863/B2-MODEF). Hageja nõuab käesolevas hagis nimetatud otsuse tühistamist.
   Oma hagi toetuseks esitab hageja kolm väidet.
   Esimene väide puudutab vaidlustatud akti allkirjastajaks oleva komisjoni liikme väidetavat ebapädevust, kui ta allkirjastas selle akti „komisjoni nimel”.
   Teiseks väidab hageja, et otsus ei olnud piisavalt põhjendatud, kuna komisjon ei vastanud kirjas, millega jättis kaebuse rahuldamata, kogu hageja esitatud teabele.
   Hageja kolmanda väite kohaselt ei uurinud komisjon tema kaebust piisavalt tõsiselt.